stanford-oval/wikipedia huggingface dataset:
דודו גיורגסקו
קריירת מועדונים

גיורגסקו נולד בבוקרשט ב-1 בספטמבר 1950. הוא החל את הקריירה שלו בפרוגרסול בוקרשט, וערך את הופעת הבכורה שלו בליגת העל הרומנית בניצחון 3–0 על CSU קראיובה, ושיחק כבלם.
לאחר ששיחק בפרוגרסול בשתי הליגות הראשונות במשך כמה שנים, הוא שיחק לזמן קצר ברשיטה, שם כבש 7 שערים ב-12 משחקי ליגת העל, כולל צמד בניצחון 4–1 על דינמו בוקרשט. הופעתו נגד דינמו הרשימה את הנהלת הקבוצה, והם רכשו את גיורגסקו ב-1973.
הוא שיחק בקבוצה במשך 10 עונות, בהן זכה בארבע אליפויות ליגה (מתוכן היה מלך השערים של הקבוצה בשלוש הראשונות) ובגביע אחד בשנת 1982, לאחר שבגמר כבש צמד בניצחון 3–2 על באיה מארה. גיורגסקו היה מלך השערים של הליגה ארבע פעמים רצופות מ-1975 עד 1978, וזכה בנעל הזהב האירופית ב-1975 (33 שערים) וב-1977 (47 שערים). גיורגסקו זכה בפרס כדורגלן השנה הרומני ב-1976 והיה מועמד שלוש פעמים לכדור הזהב. עם 207 שערים (כולל 9 בדרבי נגד סטיאווה בוקרשט) ב-260 משחקי ליגה, גיורגסקו הוא מלך השערים של דינמו בוקרשט בכל הזמנים, ושיחק 23 משחקים וכבש 17 שערים בתחרויות אירופיות עבור המועדון.
לאחר תקופתו בדינמו בוקרשט שיחק גיורגסקו בבקאו, גלוריה בוזאו ופלאקרה מורני, ושבר שיא של 252 שערים ב-371 משחקים בליגת העל הרומנית.
גיורגסקו סיים את הקריירה ב-1988, לאחר ששיחק שתי עונות בליגה השלישית במדי מוסקלול קמפולונג ואוניריה אורזיצ'ן.
קריירה בינלאומית

גיורגסקו שיחק 40 משחקים וכבש 21 שערים עבור נבחרת רומניה, וערך את הופעת הבכורה שלו ב-14 בספטמבר 1973 בניצחון הגדול ביותר של רומניה אי פעם, כשהוא כובש את השער האחרון ב-9–0 על פינלנד במסגרת מוקדמות מונדיאל 1974. הוא כבש ארבעה שערים בחמישה משחקים במוקדמות יורו 1976, רשם שלוש הופעות ושני שערים בגביע הבלקן 1977–1980, שיחק ארבעה משחקים עם שני שערים במוקדמות מונדיאל 1978, שתי הופעות ושני שערים במוקדמות יורו 1980 והופעה אחת במוקדמות מונדיאל 1982 ומוקדמות יורו 1984. המשחק האחרון של גיורגסקו בנבחרת היה משחק ידידות שהסתיים בניצחון 1–0 על סין.
תארים > מועדונים

הליגה הרומנית השנייה בכדורגל: 1969/70
ליגת העל הרומנית בכדורגל: 1974/75, 1976/77, 1981/82, 1982/83
הגביע הרומני בכדורגל: 1981/82
תארים > אישי

מלך השערים של ליגת העל הרומנית בכדורגל: 1974/75, 1975/76, 1976/77, 1977/78
נעל הזהב האירופית: 1974/75, 1976/77
כדור הזהב: 1975 (מקום 10), 1976 (מקום 15), 1977 (מקום 9)
כדורגלן השנה הרומני: 1976
מלך השערים של דינמו בוקרשט בכל הזמנים: 207 שערים
מלך השערים של ליגת העל הרומנית בכל הזמנים: 252 שערים
הערות שוליים

1 2 3 4 5 6  "Interviu ProSport cu Dudu Georgescu. "Forever young", la 70 de ani: "Mi-e dor de tinereţe. Să mai calc prin Ştefan cel Mare… Mi se furnică pielea"" [ריאיון ProSport עם דודו גיורגסקו. "צעיר לנצח", בגיל 70: "אני מתגעגע לנעוריי. לעבור את שטפאן הגדול… יש לי צמרמורת"] (ברומנית). Prosport.ro. 1 בספטמבר 2020. נבדק ב-10 בנובמבר 2021. {{cite web}}:  (עזרה)
1 2 3 4 5  "Dudu Georgescu, singurul fotbalist român cu două Ghete de Aur! Golgheterul all-time din Liga 1 Betano" [דודו גיורגסקו, הכדורגלן הרומני היחיד עם שתי נעלי זהב! מלך השערים ב-Liga 1 Betano] (ברומנית). Fanatik.ro. 7 בספטמבר 2018. נבדק ב-10 בנובמבר 2021. {{cite web}}:  (עזרה)
↑  "Romania National Champions". RomanianSoccer. נבדק ב-15 ביולי 2022. {{cite web}}:  (עזרה)
↑  "Romanian Cup – Season 1981–1982". RomanianSoccer. נבדק ב-15 ביולי 2022. {{cite web}}:  (עזרה)
1 2 3  "Legendele fotbalului: Golgheterul încălţat în "Ghete de aur"" [אגדות כדורגל: מלך השערים בנעל הזהב] (ברומנית). Adevarul.ro. 5 באוגוסט 2011. נבדק ב-10 בנובמבר 2021. {{cite web}}:  (עזרה)
1 2  "Golden Boot ("Soulier d'Or") Awards". Rec.Sport.Soccer Statistics Foundation. נבדק ב-24 ביוני 2013. {{cite news}}:  (עזרה)
1 2  Pierrend, José Luis (1 בפברואר 2006). "European Footballer of the Year ("Ballon d'Or") 1975". RSSSF. נבדק ב-15 בדצמבר 2020. {{cite web}}:  (עזרה)
1 2  Pierrend, José Luis (1 בפברואר 2006). "European Footballer of the Year ("Ballon d'Or") 1976". RSSSF. נבדק ב-15 בדצמבר 2020. {{cite web}}:  (עזרה)
1 2  Pierrend, José Luis (1 בפברואר 2006). "European Footballer of the Year ("Ballon d'Or") 1977". RSSSF. נבדק ב-15 בדצמבר 2020. {{cite web}}:  (עזרה)
1 2  "Dumitru Macri, primul fotbalist român nominalizat la Balonul de Aur! Gică Hagi, aproape de succes în 1994" [דומיטרו מארקי, הכדורגלן הרומני הראשון שהיה מועמד לכדור הזהב! ג'יקה חאג'י, כמעט הצליח ב-1994] (ברומנית). Fanatik.ro. 30 בנובמבר 2018. נבדק ב-15 בדצמבר 2020. {{cite web}}:  (עזרה)
↑  "Cele mai tari derby-uri Steaua-Dinamo, cei mai buni marcatori, jucătorii emblematici!" [הדרבים החמים של סטיאווה-דינמו, מלכי השערים, השחקנים הסמליים!] (ברומנית). Prosport.ro. 25 באפריל 2011. נבדק ב-5 באוגוסט 2022. {{cite web}}:  (עזרה)
↑  "Dănciulescu, omul-derby" [Dănciulescu, the derby man] (ברומנית). Click.ro. 3 בנובמבר 2012. נבדק ב-5 באוגוסט 2022. {{cite web}}:  (עזרה)
↑  "Romania 9-0 Finland". European Football. נבדק ב-10 בנובמבר 2021. {{cite web}}:  (עזרה)
↑  "Sandu și ceilalți "eroi" din 1973, despre culisele victoriei istorice cu 9-0 cu Finlanda" [סאנדו וה"גיבורים" האחרים מ-1973, על מאחורי הקלעים של הניצחון ההיסטוריה 9-0 על פינלנד] (ברומנית). Digisport.ro. 8 באוקטובר 2015. נבדק ב-10 בנובמבר 2021. {{cite web}}:  (עזרה)
דוד ורוזה מזרחי

קברו של דוד מזרחי בהר הזיתים
משפחת דוד ורוזה מזרחי הייתה אחת מ-66 המשפחות שהקימו את אחוזת בית. דוד היה סוחר ביפו וספק לצבא העות'מאני בנפת ירושלים, אשר עזר בקיבוץ מידע והעברתו למאיר דיזנגוף למטרת קידום עצמאותה של הישות היהודית ציונית בארץ-ישראל ערב מלחמת העולם הראשונה.
קורות חיים

דוד מזרחי נולד בעיר העתיקה בירושלים בשנת תרכ"ה (1865) לשלמה ולשמחה מזרחי. הזוג עבר לירושלים מצפת, בה שכנה המשפחה דורות רבים, לאחר רעידת האדמה בעיר (1837) בה נספתה משפחתו של שלמה, לרבות אביו. דוד קיבל חינוך מסורתי בתלמוד תורה של העדה הספרדית. נשא לאישה את רוזה בת יוסף אשכנזי, בנקאי יהודי בעיר ניש ביוגוסלביה (סרביה). רוזה נולדה בשנת תר"ל (1869) ועלתה בגפה לארץ ישראל.
דוד הצטיין בעיסוקו כספק צורכי המזון הראשי של הצבא העות'מאני בנפת ירושלים. בשנת תרנ"ט (1898) העתיק את מקום מגוריו ליפו והמשיך בקבלנות לצורכי הצבא במחוז יפו, ואחרי מספר שנים פתח בית-מסחר למכולת בסיטונות באזור המסחר של יפו ליד חוף הים. הצלחתו כסוחר גדול אפשרה לו לרקום קשרים אישיים עם ראשי השלטון הצבאי והאזרחי שהיו מבאי ביתו הקרובים. סייעה לו העובדה כי היה אזרח עות'מאני מצד אביו שלמה, וכן בקיאותו בשפה הטורקית ובמנהגי החברה העות'מאנית.
עם הרעת מצבה הביטחוני של האוכלוסייה היהודית ביפו, השתמש בשמו הטוב למנוע ענישה מצד השלטונות הטורקיים. הוא הצטרף לחברת "אחוזת בית" והיה משישים הבונים הראשונים. הוא בנה את ביתו בשכונת תל אביב ברחוב אחד העם 16 (מול "בית אחד העם") ובשכנות לביתו של עקיבא אריה ויס.
בימי מלחמת העולם הראשונה הביא תועלת רבה ליישוב היהודי בעיר על ידי קשריו הטובים עם ראשי השלטון האזרחי, הצבאי והמשטרתי בעודו עוזר לשחרורם של אסירים יהודים. בביתו נפגשו עסקנים יהודים עם פקידי הממשל. דוד השתמש בקשריו עם נכבדי האוכלוסייה הערבית לעזור בגאולת קרקעות לטובת המטרה הציונית. בסיועו הושגה הסכמת מועצת הקאימקאם של יפו להציב שומרים יהודים במקום שומרים צ'רקסים בפתחה של "אחוזת בית". וכך גם היה בעת הגירוש הגדול מתל אביב בשנת 1917.
ועד אחוזת בית נהג להעביר לדוד מזרחי יינות מיקב ראשון לציון לשם "השקיית" נכבדי השלטון העות'מאני, אשר שתיית אלכוהול אסורה עליהם על פי האסלאם. בכך הצליח דוד להוציא מהם מידע חשוב על תוכניות ומזימות בחוגי השלטון כנגד היהודים. את המודיעין הזה סיפק לראש הוועד היהודי מאיר דיזנגוף, ובכך תרם להצלחת המפעל היהודי בארץ ישראל ולביטחונה של תל אביב הצעירה.
ביתם של הזוג מזרחי היה בית פתוח הן לנכבדי היישוב ולנזקקיו תוך מתן אירוח וכל דבר עזרה. הזוג שימר את אורחות ספרד והיווה גשר בין תרבות היישוב הישן והתפתחותה של אחוזת בית לעיר אירופית ומודרנית.
דוד מזרחי נפטר בירושלים, י"ט שבט תרצ"ה (1935) והובא למנוחות בהר הזיתים. אשתו רוזה האריכה ימים. קיבלה תעודת תושבת כבוד של העיר תל אביב מידי חיים לבנון. היא נפטרה בי"ז ניסן תשכ"ב (1962) ונקברה בבית העלמין ברחוב טרומפלדור.
משפחה

אחד מבניהם, אברהם אלברט מזרחי, עסקן ומראשוני סוכני נדל"ן בתל אביב, נשא לאישה את שמחה לבית רומנו, בתו של הרב הראשי של סרייבו, אברהם רומנו.
לקריאה נוספת

דוד תדהר, האנציקלופדיה לחלוצי היישוב ובוניו, כרך א' (1947) עמודים 52–53.
רוביק רוזנטל ,"האור והקסם: תל אביב של פעם, 101 סיפורים", ידיעות ספרים, 2008 עמוד 62.
הערות שוליים

↑  משפחות מייסדי תל אביב, מזרחי דוד ורוזה, באתר משפחות מייסדי תל אביב, ‏3 בנובמבר 2013
גלוד

גלוֹד היה יישוב יהודי קדום בנפת עקרבת שמדרום לשכם, הנזכר באופן יחידאי בשטר מהתקופה הרומית שנמצא במערות המפלט במדבר יהודה.
היישוב נזכר בשטר הכתוב יוונית שנמצא במערות מורבעת, ככפר מוצאו של בעל השטר, אליה בן שמעון. עוד מצוין בשטר כי היישוב נמצא במחוז עקרבת.
בשל אזכור גלוֹד במחוז עקרבת, מזוהה היישוב הקדום עם הכפר הערבי ג'אלוד, כ-7 ק"מ דרומית-דרומית-מערבית לכפר הערבי עקרבה, המשמר את שמה של עקרבת הקדומה.
הערות שוליים

↑  ואדי מרבעאת, DJD 2, טקסט 115, שורות 3, 22.
↑  י' אליצור, שמות מקומות קדומים בארץ ישראל השתמרותם וגלגוליהם, הוצאת יד יצחק בן-צבי והאקדמיה ללשון העברית, עמ' 62.
ערך זה הוא קצרמרבנושא ארכאולוגיה. אתם מוזמנים לתרום לוויקיפדיה ו.
ד'רס"ו

ד'רס"ו (4266)  היא שנה עברית  אשר  החלה ביום א' בתשרי, אור ל-15 בספטמבר 505 (לפי הלוח היוליאני, שהיה נהוג אז), והסתיימה ביום כ"ט באלול, 3 בספטמבר 506. שנה מסוג הכז, איננה מעוברת, ואורכה 354 ימים. זו שנה שלישית לשמיטה.
נפטרו

ד' באדר – רב אחאי בר הונא, מחכמי הסבוראים (איגרת רב שרירא גאון)
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דולפינים (על-משפחה)

| דולפינים (על-משפחה) |
| --- | --- |
 דולפינן אנקולי
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: לווייתני שיניים
על־משפחה:: דולפינים
משפחות
 Delphinidae  Monodontidae  Phocoenidae
שם מדעי
 Delphinoidea ‏גריי, 1821

לבנתן
דולפינים (שם מדעי: Delphinoidea) הם על-משפחה של יונקים ימיים מתת-סדרת לווייתני שיניים שבסדרת הלווייתנאים והיא הגדולה בעל-משפחות הלווייתנים.
מאפיינים

מינים אלה מותאמים לחיים במים רדודים יחסית יותר משאר הלווייתנים וחלקם גם נכנסים לנהרות אם כי הם לא מקורבים לעל-משפחת דולפיני נהרות.
אף על פי ששם הקבוצה היא דולפינים, רוב המינים אינם מזכירים את הדולפין הטיפוסי. בני משפחות הפוקניים והחדשיניים בעלי ראשים מעוגלים וחסרי "מקורים". גם סנפירי הגב שלהם קטנים ביותר.
על-משפחה דולפינים (Delphinoidea)
משפחה דולפיניים (Delphinidae)
משפחה חדשיניים (Monodontidae)
משפחה פוקניים (Phocoenidae)
משפחה Kentriodontidae – נכחדה
משפחה אודובנוצטופסיים (Odobenocetopsidae) – נכחדה
משפחה Albireonidae – נכחדה
סוג Delphinavus – נכחד
סוג Graamocetus – נכחד
סוג Lamprolithax – נכחד
סוג Miodelphis – נכחד
סוג Nannolithax – נכחד
סוג Oedolithax – נכחד
סוג Oligodelphis – נכחד
סוג Palaeophocaena – נכחד
סוג Platylithax – נכחד
סוג Protodelphinus – נכחד
סוג Sinanodelphis – נכחד
דולפינים, באתר ITIS (באנגלית)
| --- | --- |
בקרת זהויות :  GND: 4126098-3
גרנט היל

גרנט הנרי היל (באנגלית: Grant Henry Hill; נולד ב-5 באוקטובר 1972 בדאלאס שבטקסס) הוא כדורסלן עבר אמריקאי ששיחק בעמדת סמול פורוורד, חבר היכל התהילה של הכדורסל.
היל נחשב לאחד משחקני ה-NBA הטובים בדורו, והוביל את קבוצתו לעיתים קרובות בנקודות, בריבאונדים ובאסיסטים. הוא סבל ממספר פציעות במהלך הקריירה, שאף השביתו אותו לתקופות ממושכות (כמו בעונת 2000/2001 בה שיחק 4 משחקים בלבד ועונת 2003/2004 בה לא שיחק כלל).
ביוגרפיה ומכללה

גרנט היל נולד וגדל בדאלאס שבטקסס. אביו, קלווין היל, היה שחקן בדאלאס קאובויס מליגת הפוטבול המקצוענית, ה-NFL. לאחר סיום קריירת הפוטבול של אביו קלווין עברה משפחת היל לווירג'יניה שם כיכב גרנט בנבחרת הכדורסל של התיכון בו למד, ואף נבחר לאחד משחקני התיכונים הטובים ביותר בארצות הברית. לאחר סיום התיכון בחר היל לשחק עבור אוניברסיטת דיוק, ובארבע שנותיו הצעיד את נבחרת הכדורסל של האוניברסיטה לשני תוארי אליפות ה-NCAA ולגמר נוסף אחד.
קריירה מקצוענית > דטרויט פיסטונס

היל נבחר במקום בשלישי בדראפט ב-1994 על ידי הדטרויט פיסטונס. בהיותו רוקי העמיד ממוצעים של 19.9 נקודות, 6.4 ריבאונדים ו-5 אסיסטים למשחק וכן ממוצע של 1.77 חטיפות למשחק. על הישגיו אלו זכה בתואר רוקי השנה במשותף עם ג'ייסון קיד.
היל נבחר שבע פעמים למשחקי האולסטאר, כאשר עשה היסטוריה בשנתו הראשונה ב-NBA כשנבחר במספר הקולות הגבוה ביותר (1,289,585) עבור שחקן שנה ראשונה ועקף את שאקיל אוניל במעט, ולמעשה היה הרוקי הראשון בכל ענפי הספורט העיקריים שנבחר במספר הקולות הגבוה ביותר למשחק אולסטאר[דרוש מקור].
בעונתו השנייה, שגם בה נבחר למשחק האולסטאר, עקף במספר הקולות את מייקל ג'ורדן, שחזר מפרישה מליגת הבייסבול, והוביל במספר הקולות הכללי. במהלך העונה הראה את יכולותיו המגוונות כשהוביל את ליגת ה-NBA בטריפל דאבל (10). הוא גם זכה במדליית זהב באולימפיאדה שבאטלנטה כחלק מסגל נבחרת ארצות הברית בכדורסל.
בעונת 96–97 העמיד את ממוצעיו הטובים ביותר בקריירה - 21.4 נקודות, 9.0 ריבאונדים ו-7.3 אסיסטים למשחק. למעשה, הוא היה השחקן הראשון מאז לארי בירד בעונת 89–90 שהעמיד ממוצעים של 20 נקודות, 9 ריבאונדים ו-7 אסיסטים למשחק בעונה, הישג שלא שוחזר עד עונת 2016/2017 בידי ראסל ווסטברוק. במהלך העונות 1995–1999 הוביל את הליגה באסיסטים למשחק בקרב שחקנים שלא בעמדת הגארד.
בעונה הקצרה של שנת 1999 (בעקבות שביתת השחקנים הגדולה ב-NBA) הוביל את דטרויט פיסטונס בנקודות, בריבאונדים ובאסיסטים בפעם השלישית, וחבר לשחקנים כגון אלג'ין ביילור ווילט צ'מברלין כשחקנים שהובילו בקבוצותיהם בקטגוריות הנ"ל (נקודות, ריבאונדים, אסיסטים) יותר מעונה אחת.
היל נבחר להשתתף בסגל נבחרת ארצות הברית בכדורסל לאליפות העולם ב-1998, אך בסוף לא השתתף עקב השביתה.
למרות היותו שחקן דומיננטי מאוד בדטרויט, הקבוצה לא זכתה להצלחה מרובה במסגרת הפלייאוף ולא עברה את הסיבוב הראשון, ובעונות 1994–1995 ו-1997–1998 אף לא עלתה לפלייאוף.
בפלייאוף של 2000 הודחה הקבוצה בסיבוב הראשון על ידי מיאמי היט (3-0), וזאת לאחר שהיל נפצע במשחק השני בקרסולו. היל עוד הספיק להיבחר לסגל הנבחרת באולימפיאדת סידני אך לא היה יכול לשחק עקב פציעתו.
קריירה מקצוענית > אורלנדו מג'יק

באוגוסט 2000 הוכרח היל לעבור בעסקת החלפה תמורת השחקנים בן וולאס וצ'אקי אטקינס. באורלנדו קיוו שהיל יוכל לשתף פעולה עם כוכב על אחר - טרייסי מקגריידי, שהוחתם באותה תקופה והגיע מקבוצת טורונטו ראפטורס, כדי שאורלנדו יחזרו לצמרת ה-NBA. פציעתו בקרסול הכריחה אותו להיות מושבת במרבית המשחקים בעונותיו הראשונות במג'יק, כך שהוא שותף בארבעה משחקים בלבד ב-2000–2001, ב-14 משחקים ב-2001–2002 וב-29 משחקים ב-2002–2003. במקביל, קבוצתו הקודמת, הפיסטונס, הביסו את המג'יק בפלייאוף 2003 וזכו באליפות ב-2004.
במהלך עונת 2003 עבר היל ניתוח להסרת חלק מעצם הקרסול שלו והחלפתה בעצם מרגלו. חמישה ימים לאחר הניתוח היל הוחש לבית החולים עם חום גבוה. הרופאים אבחנו שמדובר בזיהום סביב הקרסול, ממנו היל כמעט מת, והסירו את הרקמות סביב הקרסול. היל אושפז במשך שבוע בבית החולים והיה צריך לקחת אנטיביוטיקה במשך חצי שנה.
בעונת 2004–2005 חזר היל לכושר ושיחק 67 משחקים בעונה, לעומת 47 משחקים ששיחק בשלוש העונות הקודמות גם יחד. שובו לכושר משחק התבטא גם בממוצעים שהעמיד: ממוצע של 19.7 נקודות למשחק ב-50.9 אחוזים מהשדה. הצופים בחרו בו שוב כשחקן פותח במשחק האולסטאר והיל היה שותף לניצחון המזרח על המערב.
במהלך עונת 2005–2006 סבל היל מפציעה שהשביתה אותו למחצית הראשונה של העונה, וכן סבל גם משברי מאמץ ברגלו הימנית כתוצאה מעומס יתר עליה כיוון שאימץ את רגל ימין יותר מאשר רגל שמאל שבה עבר את הניתוח הקודם. בעקבות זאת נאלץ לעבור ניתוח נוסף, שגרם לו לשקול פרישה ממשחק מקצועני. בעונה זו שיחק רק 21 משחקים.
בעונת 2006–2007, חזר היל מפציעתו וזאת למרות השמועות שסבבו סביב פרישתו האפשרית. היל קיבל טיפול מיוחד בוונקובר אצל פיזיותרפיסטים מומחים במהלך הפגרה והצהיר שהוא כשיר בקרסולו השמאלי, וחזר להרכב הפותח של המג'יק.
קריירה מקצוענית > פיניקס סאנס

בעונת 2007–2008, לאחר שסיים חוזה בן 7 עונות במג'יק, חתם היל על חוזה בפיניקס סאנס. ב-5 עונותיו בקבוצה שימש כשחקן חמישייה קבוע, ותרם 12.1 נקודות, 4.7 ריבאונדים ו-2.5 אסיסטים בממוצע למשחק. בעונת 2009/2010 סייע לסאנס להעפיל לגמר האזור המערבי בפלייאוף, בו הפסידו מול לוס אנג'לס לייקרס בתוצאה 2–4.
קריירה מקצוענית > לוס אנג'לס קליפרס

לדברי היל, הוא תכנן לסיים את הקריירה שלו בפיניקס סאנס, אולם ב-17 ביולי 2012 חתם היל לשנתיים עם קליפרס, והבטיח לעצמו עונת NBA‏ 18 במספר. לאחר עונת 2012/2013, ב-2 ביוני 2013, הודיע היל על פרישה ממשחק פעיל.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % לשלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1994/1995 | דטרויט | 70 | 69 | 38.3 | 0.477 | 0.148 | 0.732 | 6.4 | 5.0 | 1.8 | 0.9 | 19.9 |
| 1995/1996 | דטרויט | 80 | 80 | 40.8 | 0.462 | 0.192 | 0.751 | 9.8 | 6.9 | 1.3 | 0.6 | 20.2 |
| 1996/1997 | דטרויט | 80 | 80 | 39.3 | 0.496 | 0.303 | 0.711 | 9.0 | 7.3 | 1.8 | 0.6 | 21.4 |
| 1997/1998 | דטרויט | 81 | 81 | 40.7 | 0.452 | 0.143 | 0.740 | 7.7 | 6.8 | 1.8 | 0.7 | 21.1 |
| 1998/1999 | דטרויט | 50 | 50 | 37.0 | 0.479 | 0.000 | 0.752 | 7.1 | 6.0 | 1.6 | 0.5 | 21.1 |
| 1999/2000 | דטרויט | 74 | 74 | 37.5 | 0.489 | 0.347 | 0.795 | 6.6 | 5.2 | 1.4 | 0.6 | 25.8 |
| 2000/2001 | אורלנדו | 4 | 4 | 33.3 | 0.442 | 1.000 | 0.615 | 6.3 | 6.3 | 1.3 | 0.5 | 13.8 |
| 2001/2002 | אורלנדו | 14 | 14 | 36.6 | 0.426 | 0.000 | 0.863 | 8.9 | 4.6 | 0.6 | 0.3 | 16.8 |
| 2002/2003 | אורלנדו | 29 | 29 | 29.1 | 0.492 | 0.250 | 0.819 | 7.1 | 4.2 | 1.0 | 0.4 | 14.5 |
| 2003/2004 | אורלנדו | – | – | – | – | – | – | – | – | – | – | – |
| 2004/2005 | אורלנדו | 67 | 67 | 34.9 | 0.509 | 0.231 | 0.821 | 4.7 | 3.3 | 1.4 | 0.4 | 19.7 |
| 2005/2006 | אורלנדו | 21 | 17 | 29.2 | 0.490 | 0.250 | 0.765 | 3.8 | 2.3 | 1.1 | 0.3 | 15.1 |
| 2006/2007 | אורלנדו | 65 | 64 | 30.9 | 0.518 | 0.167 | 0.765 | 3.6 | 2.1 | 0.9 | 0.4 | 14.4 |
| 2007/2008 | פיניקס | 70 | 68 | 31.7 | 0.503 | 0.317 | 0.867 | 5.0 | 2.9 | 0.9 | 0.8 | 13.1 |
| 2008/2009 | פיניקס | 82 | 68 | 29.8 | 0.523 | 0.316 | 0.808 | 4.9 | 2.3 | 1.1 | 0.7 | 12.0 |
| 2009/2010 | פיניקס | 81 | 81 | 30.0 | 0.478 | 0.438 | 0.817 | 5.5 | 2.4 | 0.7 | 0.4 | 11.3 |
| 2010/2011 | פיניקס | 80 | 80 | 30.1 | 0.484 | 0.395 | 0.829 | 4.2 | 2.5 | 0.8 | 0.4 | 13.2 |
| 2011/2012 | פיניקס | 49 | 46 | 28.1 | 0.446 | 0.264 | 0.761 | 3.5 | 2.2 | 0.8 | 0.6 | 10.2 |
| 2012/2013 | ל.א. קליפרס | 29 | 0 | 15.1 | 0.388 | 0.273 | 0.583 | 1.7 | 0.9 | 0.4 | 0.2 | 3.2 |
| קריירה |  | 1,026 | 972 | 33.9 | 0.483 | 0.314 | 0.769 | 6.0 | 4.1 | 1.2 | 0.6 | 16.7 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % לשלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1995/1996 | דטרויט | 3 | 3 | 38.3 | 0.564 | 0.500 | 0.857 | 7.3 | 3.7 | 1.0 | 0.0 | 19.0 |
| 1996/1997 | דטרויט | 5 | 5 | 40.6 | 0.437 | 0.000 | 0.718 | 6.8 | 5.4 | 0.8 | 1.0 | 23.6 |
| 1998/1999 | דטרויט | 5 | 5 | 35.2 | 0.457 | 0.000 | 0.813 | 7.2 | 7.4 | 2.0 | 0.4 | 19.4 |
| 1999/2000 | דטרויט | 2 | 2 | 27.5 | 0.375 | 0.500 | 0.900 | 5.5 | 4.5 | 0.5 | 0.0 | 11.0 |
| 2006/2007 | אורלנדו | 4 | 4 | 35.8 | 0.500 | 0.000 | 0.667 | 5.5 | 3.8 | 0.5 | 0.3 | 15.0 |
| 2007/2008 | פיניקס | 3 | 2 | 22.7 | 0.455 | 0.000 | 1.000 | 5.3 | 1.0 | 0.7 | 0.3 | 3.7 |
| 2009/2010 | פיניקס | 16 | 16 | 28.3 | 0.480 | 0.188 | 0.868 | 5.8 | 2.3 | 0.8 | 0.6 | 9.6 |
| 2012/2013 | ל.א. קליפרס | 1 | 0 | 20.0 | 0.500 | 0.000 | 0.000 | 4.0 | 2.0 | 0.0 | 0.0 | 4.0 |
| קריירה |  | 39 | 37 | 31.6 | 0.469 | 0.238 | 0.781 | 6.1 | 3.6 | 0.9 | 0.5 | 13.4 |
הערות שוליים

↑  "גרנט היל צפוי לחתום בפיניקס סאנס", מאתר ONE, מיום 05 ביולי 2007
↑  גרנט היל סיכם את תנאיו בקליפרס, באתר ערוץ הספורט, 17 ביולי 2012
| נבחרת ארצות הברית – האלופה האולימפית - אטלנטה (1996) |
| --- | --- | --- |
|  1  •  2  •  3  •  4 גארי פייטון •  5 גרנט היל •  6 פני הארדוויי •  7 דייוויד רובינסון •  8 סקוטי פיפן •  9 מיץ' ריצ'מונד •  10 רג'י מילר •   11 קארל מלון •  12 ג'ון סטוקטון • 13 שאקיל אוניל •  14 צ'ארלס בארקלי • 15 האקים אולאג'ואן • מאמן: לני וילקנס |  1  •  2  •  3  •  4 גארי פייטון •  5 גרנט היל •  6 פני הארדוויי •  7 דייוויד רובינסון •  8 סקוטי פיפן •  9 מיץ' ריצ'מונד •  10 רג'י מילר •   11 קארל מלון •  12 ג'ון סטוקטון • 13 שאקיל אוניל •  14 צ'ארלס בארקלי • 15 האקים אולאג'ואן • מאמן: לני וילקנס | ארצות הברית |
| --- | --- |
בקרת זהויות :  PLWABN: 9810674256805606  BnF: cb13996810z (data)  CiNii: DA10273247  GND: 129402842  ISNI: 0000 0001 1636 2151  LCCN: n95107986  NARA: 10575274  NDL: 00755362  NTA: 393850064  SNAC: w64r25cd  SUDOC: 102744742  VIAF: 47840649   WorldCat (עם VIAF): 47840649
דוכסות ברטאן

דוכסות ברטאן (בברטונית: Dugelezh Vreizh; בצרפתית: Duché de Bretagne) הייתה מדינה פאודלית ושבטית שהשתרעה בחצי האי הארמוריקאי ממערב למון סן מישל וצפונית לנאנט, חוץ מרן אך כולל את ואן. היא פחות או יותר חופפת לאזור ברטאן של ימינו ולברטאן ההיסטורית. לאזור זה היסטוריה ארוכה של תרבות עצמאית הנבדלת מן התרבות הצרפתית וכן שפה ייחודית (השפה הברטונית).
העובדה שברטאן הפכה לחלק מן האימפריה הקרולינגית הפכה את ההתנהלות בה דומה לזו שבשאר חלקי פרנקיה. עם זאת, פשיטות ויקינגים חוזרות ונשנות ערערו את האמון בשלטון הדוכס, והשליטה בפועל על האזור הייתה חלשה.
דולפין קומרסון

| דולפין קומרסון |
| --- | --- |
 
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: לווייתני שיניים
משפחה:: דולפיניים
סוג:: דולפין קטן
מין:: דולפין קומרסון
שם מדעי
 Cephalorhynchus commersonii ‏לספד, 1804
תחום תפוצה
  תפוצתו של דולפין קומרסון בדרום אמריקה וליד איי קרגלן (בכחול)

דולפין קומרסון (שם מדעי: Cephalorhynchus commersonii) הוא מין של דולפין מהסוג דולפין קטן שבמשפחת הדולפיניים. דולפין הקומרסון נקרא על שם פיליברט קומרסון, אשר גילה אותו לראשונה ב-1767 במצר מגלן.
מאפיינים

לדולפין הקומרסון מאפיינים גופניים ייחודיים: ראש, סנפיר גב וזנב שחורים, עם גרון וגוף לבנים. המראה שלו מזכיר את בני משפחת הפוקניים, אך התנהגותו אופיינית לדולפין. סנפיר הגב ארוך וישר, מתפצל לחריץ בצורת V באמצע ומסתיים בקצה מעוגל. הזכר והנקבה נבדלים על ידי צורתו של הכתם השחור על בטנם: הכתם בצורת דמעה אצל זכרים ומעוגל יותר אצל נקבות. לדולפין הקומרסון אין חרטום.
דולפיני הקומרסון פעילים מאוד, ונצפים בדרך כלל שוחים במהירות, מסתובבים במעגלים או קופצים מעל פני המים. הם אוהבים מאוד לשחות במהירות מאחורי סירות מהירות או לשחות הפוך, בין השאר בשביל לראות יותר טוב את טרפם. דולפיני קומרסון נצפו גם קרוב לחוף.
דולפין הקומרסון ניזון מדגים ומדיונונים. דולפיני הקומרסון הדרום אמריקאים אוכלים גם סרטנים.
דולפין הקומרסון הוא אחד מהדולפינים הקטנים ביותר, עם אורך של כ-1.5 מטר. נקבה בוגרת שנצפתה בפטגוניה היא היונקת הימית הקטנה ביותר בעולם, עם משקל של כ-23 ק"ג ואורך של כ-1.36 מטר.
תפוצתם המדויקת של הדולפינים אינה ידועה, אך אזור התפוצה הידוע למדע כיום מסתמך על שתי אוכלוסיות: אחת בדרום אמריקה, דהיינו פוארטו דסאדו (ארגנטינה), ארץ האש ואיי פוקלנד, ואחת באיי קרגלן.
הנקבות מגיעות לגיל הרבייה בגיל שש עד תשע שנים, והזכרים מגיעים לגיל הרבייה בערך באותו הזמן. ההזדווגות מתרחשת באביב ובקיץ, והנקבה ממליטה לאחר כ-11 חודשי היריון. הפרט המבוגר ביותר הידוע של דולפין קומרסון מת בגיל 18 שנים.
הערות שוליים

↑  דולפין קומרסון באתר הרשימה האדומה של IUCN
↑  השם "דולפין" אינו טקסונומי, ומתייחס לא רק לבני משפחת הדולפיניים. מספר יונקים ימיים שאינם מהמשפחה הדומים לדולפינים, כדוגמת הפוקניים, אינם כאלה מבחינה טקסונומית, כי אינם משתייכים למשפחת הדולפיניים. להרחבה, ראו דולפין.
| דולפיניים |
| --- | --- | --- |
| לווייתן דלוע-ראש (סוג ומין יחיד) | לווייתן דלוע-ראש |     |
| קטלן (סוג ומין יחיד) | קטלן |     |
| קטלן גמדי (סוג ומין יחיד) | קטלן גמדי |     |
| עבשן קטלני (סוג ומין יחיד) | עבשן קטלני |     |
| נתב | נתב גדול-סנפיר • נתב קטן-סנפיר |     |
| דולפין מצוי | דולפין מצוי קצר-חוטם • דולפין מצוי ארוך-חוטם |     |
| דולפין לווייתני | דולפין לווייתני צפוני • דולפין לווייתני דרומי |     |
| דולפין הנהרות | טוקוקסי • דולפין גיאנה |     |
| סוסא | סוסא גיבן • סוסא הודי • סוסא אטלנטי • סוסא אוסטרלי |     |
| סטנלה | סטנלה מפוספסת • סטנלה ארוכת-חרטום • סטנלת קליימן • סטנלה פאנטרופית • סטנלה אטלנטית |     |
| דולפין תלום-שן (סוג ומין יחיד) | דולפין תלום-שן |  |
| דולפינן | דולפינן מצוי • דולפינן אנקולי • דולפינן אוסטרלי |  |
| דולפין קטן | דולפין צ'יליאני • דולפין דרום-אפריקאי • דולפין לבן-ראש • דולפין קומרסון |  |
| גרמפוס אפור (סוג ומין יחיד) | גרמפוס אפור |  |
| דולפין פראסר (סוג ומין יחיד) | דולפין פראסר |  |
| דולפין בקבוקי | דולפין פסיפי לבן-צד • דולפין מזנק • דולפין וילסון • דולפין שחור-סנטר • דולפין לבן-גב • דולפין אטלנטי לבן-צד |  |
| דולפין סלוד-סנפיר | דולפין איראוואדי • דולפין סלוד-סנפיר אוסטרלי |  |
דולינה (עיר)

דולינה (באוקראינית: Долина; ביידיש: דאלינע) היא עיר במחוז איוואנו-פרנקיבסק אוקראינה.